Kritika HDP

Natječaj za najbolju neobjavljenu kratku priču nadahnutu djelima Antuna Gustava Matoša ili njegovim životom
2025-02-18 - 2025-04-30
Prigodom obilježavanja 152. obljetnice rođenja i 111. obljetnice smrti Antuna Gustava Matoša (Tovarnik, 13. VI. 1873.—Zagreb 17. III. 1914.) objavljen je natječaj za najbolju neobjavljenu kratku priču nadahnutu djelima Antuna Gustava Matoša.
Autor/autorica se može natjecati jednom pričom duljine do 12.000 znakova (uključujući i prorede) napisanu na hrvatskom jeziku.
Priče ne smiju biti do sada objavljene u tisku, na internetu ili u video/audio zapisu.
Priče koje se neće referirati na Antuna Gustava Matoša i njegovo djelo neće se uvrstiti u konkurenciju, kao ni priče koje budu dulje od 12.000 znakova s proredima, što je približna duljina prve objavljene Matoševe priče Moć savjesti (objelodanjene 13. kolovoza 1882., u Viencu br. 33)
Prijavom na natječaj autori i autorice pristaju na objavljivanje odabranih priča u posebnoj zbirci koja će biti objavljena 2026., i predstavljena u sklopu 10. Dana Antuna Gustava Matoša.
Suorganizatori će imenovati povjerenstvo sastavljeno od književnika i/ili književnih kritičara, koje će izabrati tri najbolje priče čiji/e će autori/ice, biti nagrađeni prigodnom poveljom i novčanim iznosom:
1. nagrada 500 eura
2. nagrada 300 eura
3. nagrada 200 eura
Proglašenje najboljih priča održat će se u u Tovarniku, u sklopu manifestacije 9. dani Antuna Gustava Matoša, u lipnju 2025.
Priču treba poslati, uz navedeno ime i prezime autora/ice, adresu, e-adresu, broj telefona/mobitela i kratku biografiju duljine do 1000 znakova s proredima, na službeni mail Ogranka DHK: dhksbs@gmail.com do 30. travnja 2025.

Otvoren je šesti regionalni natječaj za kratku priču "Biber"
2023-12-08 09:00 - 2024-05-26 19:00 (Europe/Zagreb)
Prenosimo tekst natječaja sa stranica organizatora:
Kao i na prethodnim konkursima Biber, pored priča koje tematizuju pomirenje u kontekstu zaostavštine ratova i nasilja u zemljama bivše Jugoslavije, dolaze u obzir i priče koje mogu da doprinesu boljem razumijevanju među ljudima, smanjenju mržnje i razgradnji predrasuda, antiratne priče, priče koje se bave suočavanjem s prošlošću, razgradnjom slika o neprijateljima, saosjećanjem sa drugima, hrabre priče koje se usuđuju da hodaju u “neprijateljskim” cipelama, priče koje pomjeraju granice i otvaraju nam puteve da gradimo izvjesniju, bezbjedniju i slobodniju budućnost za sve.
Konkurs je otvoren do 26. 05. 2024. godine.
Izbor pristiglih priča napraviće žiri u sastavu: Tanja Stupar Trifunović, Almin Kaplan i Jasna Dimitrijević. Najmanje dvadeset izabranih radova biće objavljeno u višejezičnoj zbirci.
Autori/ke tri najbolje priče biće nagrađeni novčanim nagradama (u bruto iznosu):
1. nagrada 1.100 evra
2. nagrada 850 evra
3. nagrada 600 eura.

Odluka žirija biće objavljena sredinom novembra/studenog 2024. god.

Konkurs organizuje Biber tim Centra za nenasilnu akciju Sarajevo-Beograd.

Natječaj za kratku priču metaFORA2024. - budi karakter
2023-11-15 09:00 - 2024-03-15 18:00
Dvanaesta metaFORA poziva da se posebna pozornost posveti likovima priča, kako bi se kroz naraciju razvili njihovi neponovljivi, jedinstveni karakteri (rok: 15.3.2024.)
Natječaj za kratku priču metaFORA2024. – budi karakter stavlja u fokus lik kao temeljni gradivni element svake priče.
Lik kojemu daš karakter, uzvratit će ti dobrom pričom!
metaFORA je natječaj za najbolju kratku priču koju Knjižnica Vladimira Nazora pokreće dvanaestu godinu zaredom. Natječaj se raspisuje krajem Mjeseca hrvatske knjige, a njegova završnica, proglašenje najboljih, zbiva se u Noći knjige. Pozivamo pisce svih generacija i afiniteta, početnike ili već afirmirane da nam pošalju svoje priče!
Propozicije natječaja za kratku priču metaFORA 2024. – budi karakter:

priča treba imati naglasak na liku
autor može sudjelovati samo s jednom pričom pisanom na hrvatskom književnom jeziku ili dijalektu
treba obuhvaćati maksimalno 5.400 znakova s razmacima; preferirani format .docx
ne smije biti objavljena sve do proglašenja najboljih
proglašenje najboljih priča i javno čitanje održat će se u travnju 2024. u Noći knjige
generacijski profiliran natječaj, dva žirija (djeca/odrasli)
priče se šalju na e-mail:

foramala2024@kgz.hr (djeca osnovne škole)
metafora2024@kgz.hr (odrasli)

uz priču je potrebno navesti ime i prezime autora, godinu rođenja, adresu stanovanja, adresu elektronske pošte i broj telefona (podaci će biti zaštićeni; dijete prijavljuje roditelj ili druga odgovorna odrasla osoba)
natječaj je otvoren od 15. studenog 2023. do 15. ožujka 2024.
popis pristiglih priča objavit će se na mrežnim stranicama Knjižnica grada Zagreba, a najbolje će biti objavljene u cijelosti
autorima najboljih priča zajamčene su atraktivne nagrade

Odluku o najboljima donijet će žiri u sastavu:
Za odrasle:

Boris Beck, pisac
Dalibor Šimpraga, pisac i urednik
Draženka Robotić, knjižničarka
Petra Dolanjski, knjižničarka
Dora Mihanović, pobjednica metaFORE 2023.

Za djecu:

Irena Plejić Premec, spisateljica
Rahela Frelih, knjižničarka
Tena Panić, pobjednica FORAmale 2023.

Natječaj za kratku priču - satiru 2023
2023-07-01 - 2023-09-30
Gradska Knjižnica Slavka Kolara Čazma i Organizacijski odbor manifestacije Slavko Kolar – književni dani raspisuje
Natječaj za kratku priču – satiru. Na natječaju mogu sudjelovati autorice i autori iz Republike Hrvatske i inozemstva koji pišu hrvatskim jezikom, svaki sa samo jednim radom, a tema kratke priče – satire je slobodna.
Kratka priča – satira ne smije biti objavljena, a može imati najviše 300 redaka (18.000 znakova, s prazninama).
Na ovogodišnji natječaj može se prijaviti na dva načina:

u pisanom obliku stoga kratke priče – satire treba slati u pisanom obliku, sve označeno šifrom, na adresu: Gradska Knjižnica Slavka Kolara Čazma, Ulica Alojza Vulinca 3, 43240 Čazma, s naznakom „Natječaj za kratku priču – satiru”, a ostale podatke: puno ime autorice ili autora, adresu, telefon, rješenje šifre treba priložiti u zasebnoj, zatvorenoj koverti,
u elektroničkom obliku
na e-mail: slavkokolar.price2023@gmail.com

Prijavljena priča označena šifrom, te rješenje šifre i osobne podatke autora.
Nepotpune prijave i priče koje nisu satiričnog karaktera te ne udovoljavaju ostalim propozicijama Natječaja neće se uzimati u obzir.
Kratke priče – satire će ocijeniti žiri sastavljen od književnika i/ili književnih kritičara, koji će imenovati Organizacijski odbor, te dodijeliti prvu, drugu i treću nagradu, koja se sastoji od plakete i novčanog iznosa:

prva nagrada u iznosu od 500,00 eura neto
druga nagrada u iznosu od 300,00 eura neto
treća nagrada u iznosu od 200,00 eura neto

Osim toga, žiri će načiniti izbor od 10 najuspjelijih priča koje će biti objavljene u elektroničkom obliku na mrežnim stranicama stranici Gradske Knjižnice Slavka Kolara 15. studenoga 2023.
Dodjela nagrada i javno čitanje nagrađenih priča – satira bit će organizirano u okviru manifestacije „Slavko Kolar – književni dani” 02. prosinca 2023. u Čazmi.
Natječaj traje od 01. srpnja do 30. rujna 2023.

22. Festival europske kratke priče
2023-06-14 - 2023-06-19
Već dvadeset i dvije godine Festival europske kratke priče dovodi najuzbudljivija književna imena iz Hrvatske, Europe, ali i cijeloga svijeta te organizira čitanja, tribine, razgovore i povezuje kratku priču s drugim umjetnostima, a sve to u opuštenom i pomalo otkačenom ambijentu.

Sve što posljednjih godina proživljavamo tjera nas da propitujemo ono što smo još do jučer smatrali razumnim ili racionalnim. Kolektivna percepcija stvarnosti uzdrmana je, a potresi, pandemija, društvene podjele, ratovi i globalna kriza u nama su (baš kao i u društvima u kojima živimo) stvorili emotivne turbulencije, cunamije osjećaja s kojima se pokušavamo suočiti, o njima progovoriti i razumjeti ih.

22. izdanja Festivala europske kratke priče posvećeno je razumu i osjećajima, i piscima koji ih u svojim djelima tematiziraju i prepliću na umjetnički izazovan, društveno angažiran, uzbudljiv i poticajan način.

Od 14. do 18. lipnja, u Zagrebu i Zadru, moćni glasovi nove europske književnosti – Shida Bazyar, Giulia Caminito, Kit de Waal, Sara Mesa, Sandor Jászberény… zajedno s ponajboljim domaćim piscima progovorit će o onome što nas se itekako tiče: o mjestu i vremenu u kojima živimo, o našim krizama i potresima, našim nadama i uporištima.

Još jednom, omiljena književna fešta ukazuje na potencijal književnosti da potakne individualnu i kolektivnu odgovornost, omogući nam kreativno promišljanje te procesuiranje promjena s kojima nas je suočilo krizno stanje koje ne jenjava.

Svi programi su besplatni a organizirati će u različitim prostorima kulture u Zagrebu i Zadru, Tvornici kulture, Vintage Industrial Baru, knjižari Fraktura, Filozofskom fakultetu Sveučilišta u Zagrebu, Sveučilištu u Zadru i Gradskom kazalištu lutaka u Zadru.

Više saznajte uskoro na službenoj web stranici https://europeanshortstory.org/ i na društvenim mrežama festivala.
Organizator: Hrvatsko društvo pisaca
Ilustracija: Hana Tintor
Dizajn: Vedrana Šoltić

24. Forum Tomizza
2023-05-16 - 2023-05-21
24. Forum Tomizza ove godine odvijat će se od 16. do 20. svibnja u Trstu, Kopru i Umagu, tema: KARNEVAL BEZ GRANICA. U programu su promocije knjiga, izložbe, književni itinerari, performansi, pjesnički nastupi i, naravno, simpozij. Među našim sudionicima su: Ahmed Burić, Saša Ćirić, Nina Dragičević, Šura Dumanić, Monika Herceg, Maja Klarić, Barbara Korun, Bojan Krivokapić, István Ladányi, Mila Lazić, Jedrt Maležič, Slavica Marin, Dragan Markovina, Lorena Monica Kmet, Gianluca Pacciucci, Igor Pison, Aljoša Pužar, Milan Rakovac, Sanja Roić, Marijan Rupert, Renata Salecl, Erika Šporčić Calabrò, Marcel Štefančič jr., Rosanna Turcinovich Giuricin, Martina Vocci, Goran Vojnović, Diego Zandel… Dobrodošli!
PROGRAM
UMAGUMAGO
Predvečer Foruma
utorak, 16. 5.
18.00 Gradska knjižnica Umag
Predavanje Erike Šporčić Calabrò: „Kazališno stvaralaštvo Giuseppea Rote“
KOPARCAPODISTRIA
Predvečer Foruma
utorak, 16. 5.
19.00 Palača Gravisi, sjedište Zajednice Talijana Santorio Santorio, Ulica OF 10
Projekcija dokumentarnog filma „Le storie in movimento: Fulvio Tomizza e i contemporanei“, razgovor s autoricom Martinom Vocci vodi Irena Urbič
srijeda, 17. 5.
16.00 Titov trg
Tomizzini itinerari, vodi Jasna Čebron
19.00 Palača Gravisi, sjedište Zajednice Talijana Santorio Santorio, Ulica OF 10
Otvaranje fotografske izložbe Maurizija Frullanija: „Sveci, mitovi i legende“, kuratorica Maja Briski
TRSTTRIESTE
srijeda, 17. 5.
18.00 STAZIONE ROGERS, Riva Grumula 14
SIMPOZIJ KARNEVAL BEZ GRANICA
Uvodna riječ: Milan Rakovac
Sudionici: Martina Vocci (Kaldanija), Igor Pison (Trst), Rosanna Turcinovich Giuricin (Trst), Gianluca Pacciucci (Trst), Mila Lazić (Trst)
KOPARCAPODISTRIA
četvrtak, 18. 5.
10.30 PRETORSKA PALAČA, Titov trg 1
SIMPOZIJ KARNEVAL BEZ GRANICA
Uvodna riječ: Marcel Štefančič, jr.
Sudionici: Diego Zandel (Rim), Saša Ćirić (Beograd), Monika Herceg (Zagreb), Nina Dragičević (Ljubljana), Marijan Rupert (Ljubljana), Ahmed Burić (Sarajevo)
16.30 MALA LOŽA, ispod Pretorske palače
Predstavljanje zbornika kratkih priča i otvorenje izložbe Lapis Histriae: Kaos Kairos Caos Art Posters, kuratorica Maja Briski.
17.30 Vrt obitelji Čalija, Ul. Agrarne reforme 8a
PJESNIK NA CESTI
Barbara Korun, Nina Dragičević, István Ladányi, Monika Herceg, Diego Zandel, Ahmed Burić
UMAGUMAGO
petak, 19. 5.
10.00 ZAJEDNICA TALIJANA „FULVIO TOMIZZA“, Brolo 1
Dodjela nagrade Lapis Histriae 2023
SIMPOZIJ KARNEVAL BEZ GRANICA
Uvodna riječ: Goran Vojnović
Sudionici: Dragan Markovina (Split), Renata Salecl (Ljubljana), István Ladányi (Veszprém), Rosanna Turcinovich Giuricin (Trst), Jedrt Maležič (Ljubljana), Aljoša Pužar (Rijeka)
17.00 TRG SVETOG MARTINA (ispred Muzeja Grada Umaga)
performans Slavice Marin i pjesnici Diego Zandel, Monika Herceg, István Ladányi, Nina Dragičević, Bojan Krivokapić i Maja Klarić
18.00 CIRCOLO, Brolo 1
Predstavljanje hrvatskog prijevoda romana Fulvija Tomizze „Kamo se vratiti“ (Dove tornare, nakladnik Gradska knjižnica Umag), sudjeluju prevoditeljica Lorena Monica Kmet i urednica Sanja Roić
Predstavljanje knjige Milana Rakovca „Slovo Bosni“, sudjeluju autor, nakladnica Šura Dumanić, pisac pogovora Ahmed Burić i urednik Neven Ušumović
MATERADAMATTERADA
subota, 20. 5.
12.00 Komemoracija na grobu Fulvija Tomizze

Lapis Histriae natječaj za kratku priču: Karneval bez granica
2023-01-31 - 2023-03-26
24. Međunarodni pogranični susreti Forum Tomizza objavili su 18. Međunarodni književni natječaj Lapis Histriae za kratku priču na temu “Karneval bez granica”
U potrazi za utopijskom obnovom međuljudskih odnosa prizivamo karnevalsko doživljavanje svijeta, ekstazu oslobođenja od svih granica koje se povlače između država i regija, umjetnosti i života, aktera i promatrača… Taj osjećaj prošao je Istrom u novogodišnjoj noći: Istra je ostala bez doslovnih granica. Ali, jasno nam je, maske nisu pale, samo je na njima nacrtan osmijeh. Pišite nam o tom osmijehu, o iluzijama, o osjećaju bezgraničnosti, o poslu koji tek treba odraditi.
KRITERIJI NATJEČAJA:
1. tekst mora biti izvoran i neobjavljen
2. ne smije biti dulji od 15 (27.000 znakova, uključujući razmake), ni kraći od 3 kartice
3. u obzir dolaze svi jezici (talijanski, slovenski, hrvatski, srpski, bosanski i crnogorski) naše regije
4. autori se natječu isključivo s jednim radom
5. najbolji rad bit će nagrađen novčanom nagradom od 1.400,00 eura
6. stručni ocjenjivački odbor čine tri književnika
7. ocjenjivački odbor zadržava pravo ne dodijeliti nagradu
8. rok slanja je: 26. 3. 2023.
9. tekst se šalje pod šifrom
10. razrješenje šifre s osobnim podacima autora (ime i prezime, adresa, broj telefona, e-mail, kratka biografija s godinom rođenja) prilaže se uz tekst, u drugom fajlu
11. priča se šalje na e-mail: lapis@gku-bcu.hr
12. pristigle priče sortiraju i arhiviraju isključivo knjižničari Gradske knjižnice Umag i oni jedino imaju uvid u autorske podatke; članovi žirija informacije o autorima tekstova dobivaju tek nakon odluke o nagradi i izbora najboljih priča
13. najbolji radovi po izboru žirija bit će objavljeni u knjizi Lapis Histriae 2023 krajem godine
14. nagrada će se svečano dodijeliti autoru pobjedničkog rada na 24. Forumu Tomizza, u Umagu, 19. 5. 2023. godine.
Dodatne informacije: Gradska knjižnica Umag (lapis@gku-bcu.hr, +385 52 721 561)

Otvoren natječaj za kratku priču: Trenutak kad je meni počeo mir
2023-01-26 - 2023-03-01
Forum ZFD Srbija raspisuje književni natječaj za neobjavljenu priču “Trenutak kad je meni počeo mir”, nastavak prošlogodišnje zbirke koja se bavila jugoslavenskim ratovima. Želja im je da se ponudi književni odgovor na temu kada je i kako počeo mir, i je li to samo odsustvo oružanog sukoba.
Sudjelovati mogu sve autorice/autori koji pišu na bosanskom, hrvatskom, crnogorskom ili srpskom jeziku. Rok je 1. ožujka 2023. godine, a radovi se šalju na e-mail: kratka.prica.forumzfd@gmail.com
Radovi moraju biti neobjavljeni (u knjizi, časopisu i/ili na Internetu prije objave rezultata žirija natječaja. Priča se potpisuje pod šifrom, a rješenje šifre s osobnim podacima, adresom, brojem telefona i e-mail adresom šalje se uz tekst.
Dužina je 10 000 znakova uključujući razmake.
Tri prvorangirane priče bit će nagrađene iznosom od 180 eura bruto, a tročlani žiri odabrat će sveukupno deset priča za objavu. Osim njih, u knjigu će biti uvršteno i petnaest priča po izboru izdavača i urednika.
Kontakt: +381603119857 ili pejovic@forumzfd.de
Više informacija možete naći na sljedećoj poveznici: Trenutak kad je meni počeo mir

Zelena metaFORA 2023.
2022-11-15 08:00 - 2023-03-15 23:30
metaFORA je natječaj za najbolju kratku priču koju Knjižnica Vladimira Nazora pokreće jedanaestu godinu zaredom. Natječaj se raspisuje krajem Mjeseca hrvatske knjige, a njegova završnica, proglašenje najboljih, zbiva se u Noći knjige. Pozivamo pisce svih generacija i afiniteta, početnike ili već afirmirane da nam pošalju svoje priče!

Propozicije natječaja za kratku priču ZELENA metaFORA 2023.:

Ključne riječi: ekologija / održivost / zdravlje / klima / zemlja / voda / zrak / okoliš / civilizacija / opstanak / biotehnologija / novi, zeleni pogledi na budućnost.
Autor može sudjelovati samo s jednom pričom pisanom na hrvatskom književnom jeziku ili dijalektu treba obuhvaćati maksimalno 5.400 znakova s razmacima.
Preferirani format .docx ne smije biti objavljena sve do proglašenja najboljih
Proglašenje najboljih priča i javno čitanje održat će se u travnju 2023. u Noći knjige generacijski profiliran natječaj, dva žirija (djeca/odrasli) Priče se šalju na e-mail: foramala2023@kgz.hr (djeca osnovne škole) metafora2023@kgz.hr (odrasli)
Uz priču je potrebno navesti ime i prezime autora, godinu rođenja, adresu stanovanja, adresu elektronske pošte i broj telefona (podaci će biti zaštićeni.
Dijete prijavljuje roditelj ili druga odgovorna odrasla osoba)
Natječaj je otvoren od 15. studenog 2022. do 15. ožujka 2023.
Popis pristiglih priča objavit će se na mrežnim stranicama Knjižnica grada Zagreba, a najbolje će biti objavljene u cijelosti
Autorima najboljih priča zajamčene su atraktivne nagrade.

Festival europske kratke priče (5. – 10. lipnja 2022.)
2022-06-05 - 2022-06-10
Već 20 godina Festival europske kratke priče u Hrvatsku dovodi najznačajnija imena suvremene europske književne scene i organizira manifestaciju koja se ističe kao jedan od središnjih književnih događaja u Hrvatskoj. Na dvadeset prvom izdanju FEKP-a, naslovljenom Promjene, istraživat ćemo pitanja čiju je aktualnost nemoguće prenaglasiti – tektonski poremećaji kojima smo u protekle dvije godine svjedočili kako u svijetu tako i u Hrvatskoj nesumnjivo se odražavaju na svaki aspekt našega života i pred nas postavljaju brojne upitnike kojima kročimo u budućnost, ali nam daju priliku, i obavezu, da sagledamo kakva nam je bila prošlost i što iz nje naučiti? Je li se svijet koji smo još nedavno poznavali, u koji smo vjerovali, prema kojem smo se ravnali, stubokom izmijenio, okrenuo naglavačke, ili ipak nije? Postoji li mogućnost povratka na staro ili su pred nama duboke i korjenite promjene, jesmo li za njih spremni, možemo li ih i želimo li ih prihvatiti? Kako se s tim promjenama nositi na kolektivnoj, ali i na individualnoj razini, kako ih tretirati u umjetnosti, u književnosti, u kratkoj priči koja, u svojoj tradicionalnoj formi, kraj, sljedeći korak, budućnost uvijek ostavlja otvorenima…
Program 21. FEKP-a
Programi koji će se na fizičkim i digitalnim pozornicama odvijati u Zagrebu i Zadru izraz su teme ovog izdanja, ali i dva desetljeća tradicije Festivala europske kratke priče. Aktualnost pitanja i važnost odgovora u Hrvatsku će još jednom dovesti iznimne inozemne i domaće autore, a FEKP će ih predstaviti kroz nove i inovativne hibridne formate – programi će se odvijati uživo i virtualno te će, uključivati književne, ali i druge umjetničke izraze poput glazbe, storytellinga, live-paintinga… od različitih nastupa i izvedaba do intimnih čitanja i trajno dostupnih digitalnih razgovora kroz koje ćemo se obratiti publici lokalno i globalno i zajednički pokušati dokučiti koliko duboko sežu promjene i možemo li na njih pronaći adekvatan odgovor…
Festival europske kratke priče traje šest dana (5. – 10. lipnja 2022.) i održava se u dva hrvatska grada (Zagreb, Zadar). Programska konstrukcija temelji se na čitanju književnih djela na materinskom jeziku autora (koja prate prijevodi na hrvatskom i engleskom jeziku) te diskusijama na hrvatskom i engleskom jeziku. Uz dnevna pojedinačna čitanja, predstavljanja i diskusije u različitim prostorima (škole, sveučilišta, gradske knjižnice, javni prostori) i promocije novih naslova, festivalski dan završava grupnim čitanjem koje predstavlja vrhunac književnog iskustva.
Osim čitanjima, diskusijama i predstavljanjima, domaćoj publici prilazimo i programima gdje književnost ulazi u dijalog s drugim umjetnostima (strip, animacija, glazba, film, likovnost) – što dovodi do zanimljive suradnje s drugim dionicima domaćih umjetničkih scena. Jedna od ideja FEKP-a jest pokazati da je suvremena književnost neodvojiva od našeg iskustva svakodnevnog života, da pokriva sve njegove registre, da nije ekskluzivna i da – ne podilazeći publici – može biti atraktivna, privlačna, poticajna.
FEKP kroz godine
U dosadašnjih dvadeset izdanja FEKP je ugostio više od 400 gostiju iz tridesetak zemalja svijeta, među njima i dobitnike najuglednijih svjetskih nagrada poput Pulitzerove, nagrade Man Booker, Independent, Strega, Dublin IMPAC, Frank O’Connor i američke National Book Award. Počasni gosti FEKP-a bili su Irska, Wales, Nizozemska, Škotska, Brazil i Katalonija; pozornice su odzvanjale „velikim“ i „malim“ jezicima (islandski, baskijski, latvijski, malteški, velški…), a u projektu-blizancu festivala, ediciji Antologije europske kratke priče, objavljeno je 18 vrijednih knjiga, zemljovida onoga što je prezent, a vjerojatno i futur književnosti našega kontinenta.
Kontinuitetom i kvalitetom jedinstven na našoj književnoj sceni, Festival europske kratke priče prepoznat je i izvan Hrvatske, što se očituje i članstvom u međunarodnoj platformi Literature Across Frontiers te uspješnom suradnjom s brojnim europskim kulturnim fondacijama i institucijama (Hay Festival, Traduki, ILE, ITHL, Scottish Art Council, Institut Etxeparre, NLPVF, Institut Ramon Llull…).
21. FEKP organizira Hrvatsko društvo pisaca, a ostvaren je u suradnji s Ministarstvom kulture i medija RH, Gradom Zagrebom, Gradom Zadrom, Agencijom za mobilnost i programe EU, Tradukijem, Talijanskim institutom za kulturu, Veleposlanstvom kraljevine Španjolske i svim sjajnim prostorima kulture u kojima se FEKP odvija – Peti kupe, Booksa, Knjižara Fraktura, Mali pogon Tvornice kulture, Filozofski fakultet u Zagrebu, Kazalište kutaka Zadar i Sveučilište u Zadru.
Dođite na 21. FEKP i budite dio zajedničke sjajne priče!
Novosti pratite na web stranici Festivala https://europeanshortstory.org/ i na društvenim mrežama Facebooku i Instagramu.

Natječaj za prve i neobjavljene originalne rukopise (rok: 1. srpnja)
2022-05-16 - 2022-07-01
Prenosimo vam poziv Raštan izdavaštva.

Konkurs je javan, a rukopisi se predaju isključivo elektronski, putem mejla urednistvo@rashtan.com
Odluku o pobednici ili pobedniku donosi urednički tim Raštan izdavaštva. Nagrađeni rukopis/i biće uvršten/i u izdavački plan Raštan izdavaštva nakon detaljnog uredničkog rada, a nagradom su predviđene i sve prateće promotivne aktivnosti.
Rezultati konkursa biće objavljeni najkasnije 15. septembra 2022. godine.
PROPOZICIJE:
1. Mejl kojim se autor/ka prijavljuje na konkurs treba da bude naslovljen sa: Konkurs za neobjavljene rukopise – poezija/proza. (navesti kategoriju).
2. Rukopisi se šalju u word dokumentu naslovljenom nazivom dela koje se prijavljuje i kategorijom (poezija, kratka proza, roman). Dokument treba da bude napisan Times New Roman fontom, veličine 12, s proredom i obostranim poravnanjem, uz obaveznu upotrebu slova s dijakritičkim znacima. Pored samog rukopisa, dokument treba da sadrži kratku biografiju i kontakt podatke autora. Ukoliko autor/ka na konkurs prijavljuje roman, uz rukopis je potrebno priložiti i sinopsis romana.
3. Raštan izdavaštvo zadržava pravo da nagradi više rukopisa odnosno, u slučaju da nijedan od prispelih rukopisa ne zadovoljava estetske i literarne kriterijume, ne proglasi pobednika konkursa.
Više na: Raštan izdavaštvo.

Natječaj za kratku priču za mlade (rok: 22. svibnja)
2022-04-24 - 2022-05-22
Kratke priče trebaju biti inspirirane idejom pojma PROMJENA, a mogu se prijaviti autori/ce od 18 do 30 godina. Prethodno neobjavljene priče moraju biti pisane jezicima regije (hrvatski, bosanski, srpski, crnogorski).
Ostali uvjeti su:

svaki/a autor/ica može prijaviti najviše dvije priče
priče duljinom ne smiju prelaziti 10 000 znakova s razmacima
priče se šalju pod šifrom, a ime i prezime autora/ice šalje se u sklopu kratke biografije u odvojenom dokumentu
priče trebaju biti napisane na računalu i poslane u formatu .doc ili .docx (Ariel; veličina slova 12 točaka, prored 1,5)
priče se šalju isključivo na email kontakt@europeanshortstory.org
drugačije poslani radovi neće biti uzeti na razmatranje
natječaj je javan
natječaj je otvoren od 22. travnja do 22. svibnja u 23:59
radovi pristigli nakon navedenog roka neće biti razmatrani
deset priča koje ulaze u finale nagrade objavit ćemo u srijedu, 1. lipnja na stranici Festivala (org)
tri priče koje osvajaju nagrade objavljujemo u petak, 10. lipnja na večernjem čitanju u Zagrebu
žiri čine pisci, urednici i književni kritičari: Stjepan Balent, Antonela Marušić, Ivana Peruško, Ivan Tomašić i Korana Serdarević (predsjednica žirija).

Nagrade su u rasponu od tisuću do pet tisuća kuna, a finalisti/kinje će biti pozvani na završnu večer FEKP-a i dodjelu nagrada te će im biti osigurani put i smještaj u Zagrebu.
Za više informacija posjetite poveznicu: Natječaj.

Lapis Histriae 2022 (rok: 27. ožujka 2022.)
2022-02-07 - 2022-03-27
23. Međunarodni pogranični susreti Forum Tomizza objavili su natječaj za kratku priču. Tema natječaja sedamnaestog Međunarodnog književnog natječaja Lapis Histriae je kaoskairos, a uvjete i tekst natječaja prenosimo vam u nastavku.
KAOSKAIROS
Polazeći od nesigurnosti i nepredvidivosti koju svakodnevno u naš život unosi pandemija, od tog katastrofičnog kaosa koji razgrađuje naše intimne i društvene svjetove, tražimo onu točku obrata, pravi događaj u pravom trenutku – kairos – koji iz kaosa vodi u novo vrijeme i koji može dati nadahnjujuću perspektivu našem unutarnjem životu i djelovanju u javnoj sferi. Ukratko, usred kaosa, kao i Tomizza u svoje vrijeme, tragamo za Kairosom!
KRITERIJI NATJEČAJA:
1. tekst mora biti izvoran i neobjavljen
2. ne smije biti dulji od 15 (27.000 znakova, uključujući razmake), ni kraći od 3 kartice
3. u obzir dolaze svi jezici (talijanski, slovenski, hrvatski, srpski, bosanski i crnogorski) naše regije
4. autori se natječu isključivo s jednim radom
5. najbolji rad bit će nagrađen novčanom nagradom od 8.000,00 kuna
6. stručni ocjenjivački odbor čine tri književnika
7. ocjenjivački odbor zadržava pravo ne dodijeliti nagradu
8. rok slanja je: 27. 3. 2022.
9. tekst se šalje pod šifrom
10. razrješenje šifre s osobnim podacima autora (ime i prezime, adresa, broj telefona, e-mail, kratka biografija s godinom rođenja) prilaže se uz tekst, u drugom fajlu
11. priča se šalje na e-mail: lapis@gku-bcu.hr
12. pristigle priče sortiraju i arhiviraju isključivo knjižničari Gradske knjižnice Umag i oni jedino imaju uvid u autorske podatke; članovi žirija informacije o autorima tekstova dobivaju tek nakon odluke o nagradi i izbora najboljih priča
13. najbolji radovi po izboru žirija bit će objavljeni u knjizi Lapis Histriae 2022 krajem godine
14. nagrada će se svečano dodijeliti autoru pobjedničkog rada na 23. Forumu Tomizza, u Umagu, 20. 5. 2022. godine
Dodatne informacije možete naći na sljedećoj poveznici: Lapis Histriae

Književni natječaj: "Trenutak kad je meni počeo rat", rok 31.3.2022.
2022-02-04 - 2022-03-31
Forum ZFD Srbija raspisuje književni natječaj za neobjavljenu priču Trenutak kad je meni počeo rat, s namjerom da ponudi književni odgovor na temu poimanja sukoba koji su počeli raspadom Jugoslavije, a završili jedno desetljeće kasnije. Forum ZDF (Zivilier Friedensdienst) je ugledna njemačka mirovna i humanitarna organizacija. Kako ističu: “Želja nam je da prikupimo lična sećanja, ili sećanja drugih ljudi koje ste nekad čuli, kao ona koja izlaze iz zone iskustvenog i prelaze u fikciju u formi kratke priče”.
Pravo sudjelovnja na natječaju imaju svi autori/ce koji pišu na bosanskom, hrvatskom, crnogorskom ili srpskom jeziku.
Rok za slanje radova je 31.03.2022. Radove treba slati na email: kratka.prica.forumzfd@gmail.com
Propozicije natječaja:
Tekstovi ne smiju biti prethodno objavljeni. Tekst se smatra objavljenim ukoliko se nalazi u knjizi, časopisu i/ili na internetu prije objavljivanja žirija književnog natječaja. Priču treba potpisati šifrom, a rješenje šifre s podacima, adresom, brojem telefona i e-mail adresom autora/ice šalje se uz tekst. Dužina pojedinačne priče ne može prelaziti 10.000 znakova, uključujući razmake.
Tročlani žiri odabrat će za objavljivanje deset priča, od kojih će tri prvonagrađene dobiti novčani iznos od 180 eura (bruto iznos). U knjigu će pored deset priča odabranih na natječaju biti uvršteno i petnaest priča po pozivu izdavača i urednika. Kontakt za dodatne informacije: pejovic@forumzfd.de

Peti regionalni natječaj za kratku priču "Biber" (rok: 1. lipnja 2022.)
2021-12-10 - 2022-06-01
Na Dan ljudskih prava 2021. godine otvara se peti natječaj za kratku priču Biber u organizaciji Biber tima Centra za nenasilnu akciju Sarajevo-Beograd.
Prenosimo tekst natječaja, a više informacija o uvjetima i nagradama možete naći na Biberovoj stranici:
Kratke priče mogu da šalju autorke i autori koji pišu na albanskom, makedonskom, bosanskom, crnogorskom, hrvatskom ili srpskom jeziku; afirmisani, kao i oni koji nisu do sada objavljivali.
Tema konkursa
Pored priča koje tematizuju pomirenje u kontekstu zaostavštine ratova i nasilja u zemljama bivše Jugoslavije, dolaze u obzir i priče koje mogu da doprinesu boljem razumijevanju među ljudima, smanjenju mržnje i razgradnji predrasuda, antiratne priče, priče koje se bave suočavanjem s prošlošću, razgradnjom slika o neprijateljima, saosjećanjem sa drugima, hrabre priče koje se usuđuju da hodaju u “neprijateljskim” cipelama, priče koje pomjeraju granice i otvaraju nam puteve da gradimo izvjesniju, bezbjedniju i slobodniju budućnost za sve.
Konkurs je otvoren do 1. 06. 2022.
Autori/ke tri najbolje priče biće nagrađeni novčanim nagradama:
1. nagrada 800 eura
2. nagrada 600 eura
3. nagrada 400 eura.
Najmanje dvadeset izabranih radova biće objavljeno u višejezičnom zborniku. Žiri čine Lejla Kalamujić, Kalina Maleska i Olja Savičević Ivančević. Odluka žirija biće objavljena sredinom novembra/studenog 2022. god.
Ovim konkursom želimo još i da doprinesemo kulturi prijevoda i objavljivanja autora/ki iz najbližeg susjedstva i da podržimo angažovane autore/ke da nastave da utiču na društvenu promjenu.

Natječaj metaFORA za najbolju kratku priču (rok 15.3.2022.)
2021-11-26 - 2022-03-15
Otvoren je jubilarni, deseti natječaj za najbolju kratku priču metaFORA u organizaciji Knjižnice Vladimira Nazora.
Natječaj se raspisuje krajem Mjeseca hrvatske knjige, a njegova završnica, proglašenje najboljih, zbiva se u Noći knjige. Od prošle godine natječaj je podijeljen na dvije konkurencije: odrasle i djecu osnovne škole.
OKRUGLA metaFORA 2022. slavi svojih prvih deset godina te stoga ne zadaje određenu temu, već prepušta autorima da se pozabave slobodnom temom po vlastitom izboru.

Uvjeti natječaja:

priča slobodne tematike, na hrvatskom jeziku
autor može sudjelovati samo s jednom pričom
treba obuhvaćati maksimalno 5 400 znakova s razmacima; preferirani format .docx
ne smije biti objavljivana sve do proglašenja najboljih
proglašenje najboljih priča i javno čitanje održat će se u travnju 2022. u Noći knjige
generacijski profiliran natječaj, dva su žirija (djeca/odrasli)
priče se šalju na e-mail:
foramala2022@kgz.hr (za djecu osnovne škole)
metafora2022@kgz.hr (za odrasle)
ili, ako ga nemate, tada klasičnom poštom na adresu:

Knjižnica Vladimira Nazora
metaFORA 2022.
Vodovodna 13
10 000 Zagreb

uz priču je potrebno navesti ime i prezime autora, godinu rođenja, adresu stanovanja, adresu elektronske pošte i broj telefona (podaci će biti zaštićeni; dijete prijavljuje roditelj ili druga odgovorna odrasla osoba)
popis pristiglih priča objavit će se na mrežnim stranicama Knjižnica grada Zagreba, a najbolje će biti objavljene u cijelosti
natječaj je otvoren od 15. studenog 2021. do 15. ožujka 2022.

Daljnje informacije o natječaju te ostatak uvjeta možete pronaći na poveznici: metaFORA 2022.

Festival europske kratke priče, 4. - 9. 10. 2020.
2020-10-04 - 2020-10-10
Pitanja koja nam postavlja svijet pogođen pandemijom obilježit će događanja festivala, koji pod temom Luka različitosti okuplja pisce i umjetnike koji se u svojim djelima bave razlikama i različitima. Bilo da tematiziraju rasnu, klasnu ili vjersku, rodnu ili političku različitost, ili pak njeguju umjetničke prakse koje se opiru očekivanim i uobičajenim formatima, bilo da se bave pričama „drugih“ – poput izbjeglica i migranata – ili nam donese „drukčije“ priče, domaći i inozemni sudionici ovogodišnjeg FEKP-a pokazuju svu složenost svijeta i vremena u kojima živimo, navode organizatori te ističu važnost suradnje koju FEKP u Rijeci – u sklopu programa Europske prijestolnice kulture – ostvaruje s jednim od najznačajnijih svjetskih književnih događaja – Festivalom Hay (6. – 9. listopada).
19. FEKP otvara se u riječkom Exportdrvu, u nedjelju, 4. listopada u 19 sati ili na YouTube kanalu FEKP-a. pričama o suputnicima s Aleksandrom Hemonom i Semezdinom Mehmedinovićem. U doba kada je piscima teško posjećivati festivale, FEKP je odlučio posjetiti pisce. Od početka pandemije koronavirusa Aleksandar Hemon i Semezdin Mehmedinović svake se nedjelje susreću na videochatu jedne od internetskih platformi da bi razgovarali o životu prije i poslije, o knjigama i glazbi, o čitanju i pisanju svijeta. Nakon susreta u Sarajevu i Americi, u pjesmama i prozama, u sjećanjima i jezicima, dvojica autora sada susretom otvaraju devetnaesto izdanje Festivala europske kratke priče.
Projekt Europa 28 – žene o budućnosti Europe nudi potentne vizije budućnosti 28 europskih autorica (spisateljica, dramatičarki i redateljica, znanstvenica, poduzetnica i aktivistica…), koje u svijetu nakon covida zadobivaju novu aktualnost i značaj. Uživo i digitalno, u Rijeci i Zagrebu, Festival europske kratke priče nastavlja širiti priče ponajboljih svjetskih pisaca i biti dobra priča domaće kulturne scene. Riječki program Festivala europske kratke priče dio je programskog pravca Kuhinja, odnosno projekta Rijeka 2020 – Europska prijestolnica kulture. Programski pravac Kuhinja kroz različita područja kulture bavi se manjinama i migracijama, u pokušaju stvaranja novih, solidarnih prostora društvenosti.
